ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...ตันกล้า
“ยามมีข้าศึก พายุถล่มใคร มีสติกว่าคนนั้นรอด”...l...บรรดารัฐวิสาหกิจทั้งหลายทำใจไว้ บริษัทที่ซุกซ่อนไว้เป็นที่ผ่องถ่ายเบี้ยเลี้ยง เบี้ยประชุม เบี้ยตอบแทนกรรมการ จากนั้นก็ส่งคนของตัวไปนั่งเอ้เต้คุมการบริหารงาน จนคนบางคนในกลุ่มพลังงานกินเบี้ยเลี้ยงกรรมการเป็น สิบ ยี่สิบ สามสิบ สี่สิบล้านบาทต่อปี เห็นทีต่อไปทำไม่ได้แล้ว
เพราะจู่ๆ สถิตย์ ลิ่มพงศ์พันธุ์ ปลัดกระทรวงการคลัง ได้ออกคำสั่งให้จัดตั้งคณะทำงานขึ้นมาเพื่อศึกษาว่า บริษัทลูกของรัฐวิสาหกิจที่กระทรวงการคลังถือหุ้นอยู่นั้น มีธุรกิจใดหรือบริษัทใดบ้างที่มีฐานะและมีความพร้อมที่จะเข้าจดทะเบียนในตลาดหลักทรัพย์ แถม...ให้เข้าไปดูฐานะลูกๆ ด้วยล่ะตัวเอ๊ง ดูกันให้จะจะว่าจ่ายเงินกันยังงัย...
...l...ฝันมานานว่าจะใช้ระบบเคลียริงเช็คด้วยภาพเช็ค เพื่อให้ระบบชำระเงินของคนใช้เช็คได้รับเงินเร็วภายใน 1 วัน แต่ในที่สุดคนในแบงก์ชาติก็ต้องกุมขมับ
ฉิม ตันติยาสวัสดิกุล ผู้ช่วยผู้ว่าการสายระบบข้อสนเทศ ธนาคารแห่งประเทศไทย (ธปท.) บอกว่า เห็นทีธปท.จะเลื่อนการเปิดใช้บริการระบบเรียกเก็บเงินตามเช็คระหว่างธนาคารด้วยภาพเช็คแทนเช็คตัวจริงออกไปจากกำหนดเดิมที่วางไว้ ว่าจะเริ่มให้บริการในเขตพื้นที่กทม.และปริมณฑลได้ตั้งแต่วันที่ 19 ก.พ.ปีนี้เสียแล้ว
การเลื่อนออกไปนั้นทำให้เรียกเก็บเงินตามเช็คที่สั่งจ่ายในต่างจังหวัด หรือเช็คข้ามเขต (Bill for Collection : B/C) ยังคงต้องใช้เวลานาน 35 วันทำการ กว่าจะได้รับเงินเหมือนเดิม 
ม่ายใช่ภายใน 1 วันทำการเสียแล่ว เพราะระบบใหม่จะยังเปิดใช้ไม่ได้นั่นเอง
แต่ฟามจริงแล้วธนาคารพาณิชย์ยังม่ายพร้อมขอรับ โถ เพ่ฉิม คนเขากะจะเอาเงินชาวบ้านไปบริหารหาสตุ้งสตางค์สักวันสองวันอ่ะ เพ่ฉิมเล่นห้ามกันซะนี่ก็ต้องลองของกันหน่อย...